Brain Functional Asymmetry: Handedness and Gender /// Функционална мозъчна асиметрия: ръкост и пол
Функционалната мозъчна асиметрия е един от особено интересните и актуални проблеми на съвременното естествознание, биология и медицина. Стандартните модели на асиметрия се градят на базата на дихотомично деление на функционалната компетентност между двете полукълба в контекста на комплементарността, като приемат съществуването на характерни сфери на “доминантност” на всяко от тях. Наблюденията обаче сочат, че не всички индивиди се включват в стандартните патерни на латерализация, поради особености във функционалната диференциация на хемисферите си. Ето защо, през последните години в литературата все по- интензивно се обсъждат индивидуалните различия в мозъчната асиметрия. Сред тях като най-значими се открояват свързаните с ръкостта и пола. В дисертацията са представени актуалните пропорции на ръкостта и някои функционални асиметрии (крак, око) сред българите в ювенилна и I период на зряла възраст, като за първи път са анализирани и техните съчетания - общо и по пол. Установено е, че възприемчивостта към някои геометрично-оптични илюзии (конкретно Паралелограм на Sander) зависи от типа на мануалната асиметрия и очната доминантност. За първи път е установено, че спектралните параметри на вариативността на сърдечната честота по време на умствено натоварване се различават при леворъки и десноръки, и вероятно отразяват особености в автономната регулация на сърдечната дейност. Установен е патерн на сезонна ритмика в честотата на раждане на недесноръки индивиди в българската популация, различаващ се от този при десноръки. За първи път в литературата е съобщено за разлики във възрастта на поява на менархе при леворъки и десноръки жени. Върху модела на ръкостта е потвърдена общата тенденция величината на латерализационните феномени да е по-голяма при мъже. Предложена е концепция, обясняваща атипичните сезонни колебания в честотата на раждане на недесноръки
brain asymmetry, handedness, gender, lateralization, non-right-handed, heart rate variability, Физиология и патофизиология / Physiology and Pathophysiology
Networked Digital Library of Theses and Dissertations